*Projekts*

## LATVIJAS REPUBLIKAS MINISTRU KABINETA

## SĒDES PROTOKOLLĒMUMS

|  |  |  |  |  |
| --- | --- | --- | --- | --- |
| Rīgā | Nr. | | 2018.gada | |
|  |  |  | |

**.§**

**“Par informatīvo ziņojumu**

**“Par virtuālo valūtu izmantošanas ieguvumiem un riskiem, un tālāko rīcību jomas attīstības veicināšanai un identificēto risku mazināšanai””**

(...)

1. Pieņemt zināšanai iesniegto informatīvo ziņojumu.
2. Aicināt Noziedzīgi iegūtu līdzekļu legalizācijas novēršanas dienestu, veicot nākamo nacionālo noziedzīgi iegūtu līdzekļu legalizācijas un terorisma finansēšanas risku novērtējumu, veikt inovatīvu finanšu pakalpojumu, tajā skaitā, sākotnējā virtuālās valūtas pakalpojuma noziedzīgi iegūtu līdzekļu legalizācijas un terorisma finansēšanas risku novērtējumu.
3. Lai nodrošinātu lielāku noteiktību un caurskatāmību finanšu pakalpojumu regulējuma, nodokļu, grāmatvedības un noziedzīgi iegūtu līdzekļu legalizācijas un terorisma finansēšanas novēršanas jomā:
   1. aicināt Finanšu un kapitāla tirgus komisiju līdz 2018.gada 20.decembrim izstrādāt vadlīnijas par esošo finanšu tirgus jomu regulējošo normatīvo aktu attiecināšanu uz sākotnējo virtuālo valūtu piedāvājumu;
   2. pieņemt zināšanai, ka Valsts ieņēmumu dienests līdz 2019.gada 31.martam izstrādās vadlīnijas par nodokļu un grāmatvedības normatīvā regulējuma piemērošanu virtuālās valūtas pakalpojumu sniedzējiem un sākotnējam virtuālo valūtu piedāvājumam;
   3. pieņemt zināšanai, ka Valsts ieņēmumu dienests līdz 2019.gada 31.martam izstrādās vadlīnijas par noziedzīgi iegūtu līdzekļu legalizācijas un terorisma finansēšanas novēršanas normatīvā regulējuma piemērošanu virtuālās valūtas pakalpojumu sniedzējiem un sākotnējam virtuālo valūtu piedāvājumam.
4. Finanšu ministrijai:

4.1. līdz 2018.gada 20.decembrim sagatavot grozījumus likumā “Par iedzīvotāju ienākuma nodokli”, lai noteiktu kārtību, kā ar nodokli apliek ienākumu no virtuālās valūtas atsavināšanas;

4.2. kopā ar Eiropas Parlamenta un Padomes direktīvas (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES, pārņemšanu Noziedzīgi iegūtu līdzekļu legalizācijas un terorisma finansēšanas novēršanas likumā, noteikt gadījumus, kad virtuālās valūtas pakalpojumu sniedzējiem veicama klientu izpēte, kā arī papildu nosacījumus, lai nodrošinātu efektīvu uzraudzības un kontroles pienākumu izpildi.

1. Ekonomikas ministrijai, lai izvērtētu tehnoloģijas potenciālu uzlabot valsts pārvaldes pakalpojumu efektivitāti un drošību, veicinātu tehnoloģijas izmantošanu privātajā sektorā, identificētu barjeras un sagatavotu priekšlikumus pasākumiem tehnoloģijas atbalstam, izveidot darba grupu. Darba grupas izstrādātos priekšlikumus līdz 2019.gada 1.janvārim iesniegt izskatīšanai Ministru kabineta sēdē.

Ministru prezidents M.Kučinskis

Valsts kancelejas direktors J.Citskovskis

Iesniedzējs:

finanšu ministra vietā -

satiksmes ministrs U.Augulis